Dima ke Wezîrê Karanê Teberî Mevlut Çavuşogluyî amebi Berlin Almanya de tedaya vera kurdan zêdîyaye. Polîsan roja îneyî Nurnberg de eştbi Keyeyê Şarî yê Medya û Makbule Kartal ser dima zî Heilbronn de eşt keyeyê Hemserekê Federasyonê Komelanê Kurdan (FCK-BW-BAYERN) Saît Ozturkî ser.
Eşkera bi ke sîyasetmedaro kurd Abdullah Ocalan keyeyê Ozturkî de erdî ser o ame dergkerdene û dima zî ame destbendkerdene. Derheqê sîyasetmedarê kurdî Abdullah Ocalanî de ke pê waştişê Serdozgerîya Federale ya Almanya Heilbronn de amebi destbendkerdene, bi îdîaya 'endamîya rêxistina terorî' û 'berpirîyarîya PKKyî' bira tepiştişî dîyaye.
Abdullah Ocalan 2007 de zî çalakîya grevê vêşanîye de amebi destbendkerdene.
